Document ID: 32010D0333

KOMISJONI OTSUS,
14. juuni 2010,
millega muudetakse otsust 2004/211/EÜ seoses Bahreini ja Brasiilia kohta tehtud kannetega loetelus, kuhu on kantud sellised kolmandad riigid ja nende osad, millest on lubatud tuua Euroopa Liitu elushobuslasi ning hobuslaste spermat, munarakke ja embrüoid
(teatavaks tehtud numbri K(2010) 3665 all)
(EMPs kohaldatav tekst)
(2010/333/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 26. juuni 1990. aasta direktiivi 90/426/EMÜ hobuslaste liikumist ja kolmandatest riikidest importimist reguleerivate loomatervishoiunõuete kohta, (1) eriti selle artikli 12 lõikeid 1 ja 4 ning artikli 19 sissejuhatavat lauset ja artikli 19 punkte i ja ii,
võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse, (2) eriti selle artikli 17 lõike 3 punkti a,
ning arvestades järgmist:
(1)
Direktiivis 90/426/EÜ on kehtestatud hobuslaste liitu importimist reguleerivad loomatervishoiu nõuded. Direktiivis on sätestatud, et hobuslaste import liitu on lubatud ainult sellistest kolmandatest riikidest või nende osadest, kus ei ole vähemalt kuue kuu jooksul esinenud malleust.
(2)
Komisjoni 6. jaanuari 2004. aasta otsusega 2004/211/EÜ (millega kehtestatakse kolmandate riikide ja nende territooriumi osade loetelu, millest liikmesriigid lubavad importida elushobuslasi ning hobuslaste spermat, munarakke ja embrüoid) (3) kehtestatakse kolmandate riikide või, juhul kui kohaldatakse piirkondadeks jaotamist, nende osade loetelu, millest liikmesriigid lubavad hobuslaste ning nende sperma, munarakkude ja embrüote importi, samuti esitatakse muud sellise impordi suhtes kohaldatavad tingimused. Nimetatud loetelu on esitatud kõnealuse otsuse I lisas.
(3)
Brasiilia territooriumi osades esineb malleust ning seetõttu on hobuslaste ja sellest tulenevalt ka nende sperma, munarakkude ja embrüote import lubatud ainult kõnealuse riigi territooriumi tõvevabadest osadest, mis on loetletud otsuse 2004/211/EÜ I lisa 4. veerus. Kõnealuses veerus on nimetatud Goiás' osariiki. Liiduringkond on eraldi paiknev haldusüksus, mis asub Goiás' osariigis. Epidemioloogilisest vaatevinklist lähtudes loetakse see Goiás' osariigi osaks ja seda ei ole veerus eraldi välja toodud.
(4)
Brasiilia teavitas 2010. aasta aprillis Maailma Loomatervishoiu Organisatsiooni, et liiduringkonnas leidis kinnitust asjaolu, et üks hobune on nakatanud malleusse. Kuna liiduringkonnas esineb malleust, tuleks muuta otsuse 2004/211/EÜ I lisa märkimaks, et nimetatud piirkonnast ei ole enam lubatud tuua Euroopa Liitu elushobuslasi ning hobuslaste spermat, munarakke ja embrüoid.
(5)
Peale selle on komisjonini jõudnud aruanne kinnitatud malleusejuhtumite kohta Bahreinis. Seetõttu ei tohiks enam lubada Bahreinist liitu tuua registreeritud hobuseid ja nende spermat.
(6)
Seepärast tuleks otsust 2004/211/EÜ vastavalt muuta.
(7)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2004/211/EÜ I lisa muudetakse järgmiselt:
1.
Bahreini käsitlev kanne asendatakse järgmisega:
„BH
Bahrain
BH-0
Kogu riik
E
-
-
-
-
-
-
-
-
-”
2.
Brasiiliat käsitlev kanne asendatakse järgmisega:
„BR
Brasiilia
BR-0
Kogu riik
-
-
-
-
-
-
-
-
-
-
BR-1
Osariigid:
Rio Grande do Sul, Santa Catarina, Paraná, São Paulo, Mato Grosso do Sul, Goiás, Minas Gerais, Rio de Janeiro, Espíritu Santo, Rondônia, Mato Grosso
D
X
X
X
X
X
X
X
X
X
BR-2
Liiduringkond
D
-
-
-
-
-
-
-
-
-”
Artikkel 2
Käesolev otsus on adresseeritud liikmesriikidele.
Brüssel, 14. juuni 2010

Labels: 0
3
18
6